Mikk Dede

Mikk Dede (sündinud 16. veebruaril 1987 Paides) on eesti laulja (tenor).

Mikk Dede on lõpetanud 2004. aastal Türi Muusikakooli klaveri erialal ja 2006. aastal Türi Gümnaasiumi, kus õppis kaheksa aastat muusikaõpetaja Tiiu Schütsi juhendamisel laulmist. 2013. aastal lõpetas ta Eesti Muusika- ja Teatriakadeemia kooridirigeerimise erialal.Eesti Muusika- ja Teatriakadeemia lõpetajate nimekiri. Vaadatud 21.03.2020.

Ta on laulnud Järvamaa Poistekooris, Eesti Meestelaulu Seltsi üle-eestilises poistekooris Kalev, Revalia Kammermeeskooris, rahvusooperi Estonia poistekooris ja ooperikooris, ansamblites Vox Clamantis ja Revali Trubaduurid, Eesti Filharmoonia Kammerkooris ja Collegium Musicales.

Ta laulab Eesti Rahvusmeeskooris, Vox Clamantises ja vokaalansamblis Estonian Voices.

Saavutused
 2004 esikoht "Laulukarusselli" 16–18-aastaste vanuserühmas
 2005 «Estvocali» parim solist
 1999, 2003, 2005 üle-eestilise poistelaulu võistluse esikoht
 2006 III koht rahvusvahelisel laste ja noorte akadeemilise vokaali võistlusel

Tunnustus
2007 Türi valla hõbedane aumärk

Isiklikku
Tema õde on laulja Mirjam Dede. Tema abikaasa on laulja Tuuri Dede, peres on kaks tütart (sündinud 2015 ja 2020) ja poeg (sündinud 2018).

Viited

Muud allikad
 Merili Nikkolo. Järjekindel töö päästab kaotusvalust. Järva Teataja. 6. mai 2006.

Kategooria:Eesti lauljad
Kategooria:Eesti Muusika- ja Teatriakadeemia vilistlased
Kategooria:Sündinud 1987